Diari Oficial de la Generalitat Valenciana


Sumari del DOGV 8043, del 19-05-2017 (2017/4309)

DECRET 7/2017, de 17 de maig, del president de la Generalitat, pel qual es declara el cessament i nomena vocal del Consell Rector de la Corporació Valenciana de Mitjans de Comunicació.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   8043

Data del DOGV
:   19-05-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/4309


Data del document
:   17-05-2017

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Presidència de la Generalitat

DECRET 7/2017, de 17 de maig, del president de la Generalitat, pel qual es declara el cessament i nomena vocal del Consell Rector de la Corporació Valenciana de Mitjans de Comunicació.  
 [2017/4309]  
L'article 13 de la Llei 6/2016, de 15 de juliol, de la Generalitat, del servei públic de radiodifusió i televisió d'àmbit autonòmic, de titularitat de la Generalitat, disposa que el Consell Rector de la Corporació Valenciana de Mitjans de Comunicació estarà compost, entre altres, per una persona proposada pels treballadors de la corporació. Així mateix, segons estableix l'article 14 de la llei referida, la persona proposada pels treballadors de la corporació, amb caràcter previ al seu nomenament per decret del president del Consell, haurà de comparéixer en audiència pública davant de la comissió de les Corts competent en la forma que aquesta determine a fi que la comissió puga informar-se de la seua idoneïtat per al càrrec.  
La disposició transitòria quarta de l'esmentada llei estableix que «no obstant el que disposa l'article 13.3.d d'aquesta llei, fins que no es conforme la plantilla de la corporació i les seues societats i no es constituïsca el comité d'empresa de la corporació, seran els sindicats que compten amb una representació mínima del 10 % de delegats en el conjunt del sector públic de la Generalitat els que realitzaran la proposta de la persona que ha de formar part del Consell Rector de la Corporació».  
El Decret 17/2016, de 25 d'octubre, del president de la Generalitat, va nomenar com a vocal, en representació dels treballadors i les treballadores de la Corporació Valenciana de Mitjans de Comunicació, María Dolores Navarro Giménez, la qual, en data 26 d'abril de 2017, va manifestar a la Corporació la seua renúncia al càrrec, d'acord amb el que disposa l'article 18, apartat 1, lletra a) de la mencionada llei.  
En relació amb això, l'apartat 2 de l'article 18 de la Llei 6/2016, de 15 de juliol, de la Generalitat, estableix que en els supòsits previstos en les lletres a, c, i d de l'apartat anterior, el cessament del conseller o consellera serà declarat pel president del Consell i serà publicat en el Diari Oficial de la Generalitat Valenciana.  
La Comissió de Radiotelevisió Valenciana i de l'Espai Audiovisual de les Corts Valencianes, en la reunió del dia 5 de maig de 2017, va informar sobre la idoneïtat de María Soledad Fernández Cano, com a candidata, presentada per UGT-PV, CCOO-PV i Intersindical Valenciana, per a formar part del Consell Rector de la Corporació Valenciana de Mitjans de Comunicació, d'acord amb el que estableixen els articles 13 i 14 i la disposició transitòria quarta de la Llei 6/2016, de 15 de juliol, de la Generalitat, del servei públic de radiodifusió i televisió d'àmbit autonòmic, de titularitat de la Generalitat.  
Segons el que disposa l'article 14.3 de l'esmentada llei, el nomenament formal dels consellers i de les conselleres del Consell Rector es realitzarà per decret del president del Consell, després de complir-se els tràmits previstos, i el seu nomenament serà publicat en el Diari Oficial de la Generalitat Valenciana.  
En virtut de tot això, i de conformitat amb el que disposen els preceptes anteriors,  
  
DECRETE  
  
Primer  
Declarar el cessament, com a vocal en representació dels treballadors i de les treballadores de la Corporació Valenciana de Mitjans de Comunicació, de María Dolores Navarro Giménez.  
  
Segon  
Nomenar, com a vocal en representació dels treballadors i de les treballadores de la Corporació Valenciana de Mitjans de Comunicació, María Soledad Fernández Cano.  
  
Tercer  
Els efectes del que disposa aquest decret es produiran el mateix dia que es publique en el Diari Oficial de la Generalitat Valenciana.  
  
  
València, 17 de maig de 2017  
  
El president de la Generalitat,  
XIMO PUIG I FERRER